text: Говори онова, което е съгласно със здравото учение: старците да бъдат трезвени, почтени, целомъдри, здрави във вярата, в любовта, в търпението; стариците също да се държат свещенолепно: да не бъдат клеветници, да се не предават на много вино, да са поучливи на добро, за да вразумяват невестите, да обичат мъжете и децата си, да бъдат целомъдри, чисти, къщовници, добри, покорни на мъжете си, та да се не хули словото Божие.
  Увещавай също младежите да бъдат целомъдри, като във всич­ко представяш себе си образец на добри дела, показвайки чистота в учението, почтеност, непоквареност, слово здраво, безукорно, та да се засрами противникът, понеже не ще има да каже нещо лошо за нас.
  Защото се яви Божията благодат, спасителна за всички човеци, като ни учи, да отхвърлим нечестието и светските похоти, да живеем целомъдрено, праведно и благочестиво в сегашния век, и да очакваме да се сбъдне блажената надежда, и да се яви славата на великия Бог и Спасител наш Исус Христос, който даде Себе Си за нас, за да ни избави от всяко беззаконие и ни очисти, за да Му бъдем народ избран, ревностен към добри дела.
  Утешавай се с Господа, и Той ще изпълни желанието на сърцето ти. O Господ знае дните на непорочните, и тяхното притежание ще пребъде вечно.
  Избягвай злото и върши добро, и ще живееш вечно. Праведниците ще наследят земята, и ще живеят на нея вечно.O
  O Алилуя. Ако някой Ме обича, ще пази словото Ми, и Моят Отец ще го възлюби, и ще дойдем при Него и ще направим жилище в Него. O Алилуя.